Jeg er så ked af det.
Jeg ville ønske, jeg kunne ændre det ved at tage tilbage i tiden…
…og slet ikke have våben i huset.
HVERT ÅR I USA BLIVER MERE END 8.000 MENNESKER DØMT FOR DRAB
AF DISSE TILSTÅR FÆRRE END 50 % DERES FORBRYDELSE
DETTE ER HISTORIEN OM INDSAT #80172
Jeg håber, jeg kommer ud en dag.
Men jeg ved, at jeg tog et liv, og at jeg må bøde for det.
Og jeg er ked af, jeg gjorde det.
Kunne jeg få ham tilbage, gjorde jeg det.
Men det kan jeg ikke.
EN NETFLIX-SERIE
CHILLICOTHE-FÆNGSLET, MISSOURI
I 2013 TILSTOD VICTORIA SMITH DRABET PÅ SIN MAND, CHRIS ISAAC
INDSAT
Skal mit hår være bag mig eller foran?
Foran, synes jeg.
Jeg hedder Victoria Smith.
Jeg blev dømt for drab.
Jeg blev idømt livstid
plus 25 år.
Jeg voksede op i Poplar Bluff, Missouri.
Jeg har otte søskende.
To er døde,
og de to, jeg var tættest med, var Roxie og Betty.
Jeg er tæt med Betty.
Hun er min lillesøster.
Jeg var langsom som barn med læringsvanskeligheder.
Jeg havde læringsvanskeligheder, og var ikke helt mentalt på plads.
Jeg har altid haft problemer. Jeg er under gennemsnittet i uddannelse.
VICTORIA MENES AT HAVE EN IQ PÅ UNDER 75
DETTE ER PÅ GRÆNSEN TIL INTELLEKTUELT HANDIKAP
Min mor opfostrede os på kontanthjælp.
Jeg kender ikke min far. Min mor fortalte aldrig…
Hun sagde, det måske var en kaptajn på en flodpram,
eller en, der arbejdede på en flodpram, men det blev aldrig bekræftet.
Min mor troede på hård kærlighed.
Jeg kalder det hård kærlighed, og den gjorde mig stærkere.
Jeg havde ikke været så stærk,
hvis det ikke var for min mor.
Jeg kan ikke lide at tale ned om min mor, men hun havde problemer med alkohol,
og når hun drak, lod hun det gå ud over mig.
Hun sparkede og slog mig,
og hun trak mig i håret…
Generel fysisk mishandling.
Det var mindst to-tre gange om ugen.
Det var stort set min barndom,
indtil jeg var 15.
Så flyttede jeg til Louisiana med min storesøster Goldie.
I EN ALDER AF 17 BLEV VICTORIA GRAVID
DEN 14. DECEMBER 1983 FØDTE HUN SIN SØN, KENNY
Han var en stor baby. Han var 60 cm lang.
Han vejede 3,9 kilo,
og jeg syntes bare, at han var fantastisk.
Han var alt…
Alt for mig.
Hans far mishandlede mig meget.
Han var også alkoholiker.
Det var normalt for mig at blive misbrugt.
Han tog kvælertag på mig og slog mig.
Det er, som om alle mine forhold har involveret mishandling.
Der har været meget mishandling, og det er hårdt.
Det var virkelig hårdt.
MAN MÅ IKKE STÅ VED VINDUET
EFTER TO ÅR SAMMEN FORLOD VICTORIA FAREN TIL HENDES SØN
Jeg ville beskytte Kenny mod verden.
Og jeg ville bestemt ikke have, at han blev mishandlet.
Han skulle have et godt liv.
Det havde han ikke fået hos sin far.
I 1985 FLYTTEDE VICTORIA TILBAGE TIL MISSOURI FOR AT BO MED SIN MOR
Jeg begyndte at arbejde på fuld tid, og min mor tog sig af min søn.
Jeg kunne godt lide at gå ud i weekenden. Jeg var jo single.
Og jeg havde også en tid med alkoholproblemer.
Jeg skulle have været mere hjemme hos min søn.
Min mor mente, jeg burde være en bedre mor.
I 1986 OVERTOG VICTORIAS MOR FORÆLDREMYNDIGHEDEN OVER KENNY
Hun fik mig til at skrive under på,
at hun havde fuld forældremyndighed,
og ellers måtte vi ikke bo der.
Det knuste mit hjerte. Det gjorde det virkelig.
Det fik mig til at føle,
at jeg mistede mit barn.
Jeg tabte hovedet lidt på det tidspunkt.
Jeg begyndte at drikke mere, og…
Jeg begyndte at tage piller og ting, jeg ikke burde.
I 2000, EFTER EN RÆKKE MISLYKKEDE FORHOLD,
BEGYNDTE VICTORIA AT DATE CHRIS ISAAC
Jeg var 34, da Chris og jeg begyndte at date.
Han var 30 år.
Og det var et godt forhold i starten, for han drak ikke.
Han var ganske blid i starten.
Og han var en flot mand.
Vi havde det sjovt.
I SLUTNINGEN AF ÅR 2000 FLYTTEDE VICTORIA IND I CHRIS' TRAILER
DE BLEV GIFT I 2001
Chris arbejdede for et privat firma.
Og han fik en rygskade på grund af alt det arbejde.
Derefter begyndte han at tage opioider.
Han ændrede sig.
Han blev mere aggressiv.
Nogle gange måtte jeg på hospitalet,
fordi han havde skubbet mig ind i sofabordet og sådan.
Jeg brækkede ribben.
Flere gange måtte jeg ringe til min søster,
fordi jeg troede, han ville slå mig ihjel.
Og jeg var altid bange for, at sådan noget kunne ske.
I 2012 FIK VICTORIA ET SLAGTILFÆLDE PÅ GRUND AF FOR HØJT BLODTRYK
DA HUN KOM HJEM, VAR HUN AFHÆNGIG AF RECEPTPLIGTIG MEDICIN
Jeg styrede stort set huset. Betalte regningerne og lavede mad.
Og det kunne jeg ikke gøre så godt, som jeg kunne før.
Jeg prøvede, men jeg var for svag.
Chris var vred, fordi jeg ikke kunne, som jeg plejede.
Han blev meget mere aggressiv.
Han var nærmest som en galning nogle gange.
På grund af medicinen
og al den stress fra søvnmangel
begyndte jeg at hallucinere.
Det var blevet meget slemt,
og jeg var klar til at gå min vej.
Jeg var ved at få mine ting væk fra huset
og skille mig af med det, jeg ikke behøvede…
…da hændelsen skete.
14. MAJ 2013
Her er, hvad jeg husker.
Jeg lå ned, men jeg var vågen.
Og jeg gik ud i køkkenet.
Jeg ville hente en pakke cigaretter, og…
Jeg tog ikke cigaretterne. Jeg tog en pistol.
Noget bad mig gøre det af med ham.
Chris lå og sov på sofaen.
Da jeg skød ham.
Og det er det sidste, jeg husker.
VICTORIA RINGEDE STRAKS TIL ALARMCENTRALEN OG TILSTOD DRABET
TRE ÅR SENERE BLEV HUN IDØMT FÆNGSEL PÅ LIVSTID
CHRIS ISAAC VAR 43 ÅR GAMMEL, DA HAN BLEV DRÆBT
Du og Chris plejede at køre den store, gamle trehjulede ud over verandaen…
Ja, vi lavede hop heromme.
Ja, og så gik I ud og trådte støvlerne i komøg.
HAN VAR EN AF OTTE SØSKENDE
Jeg husker engang, hvor Kenny og Millie så hende.
HEJ EFTERÅR
Selvom Chris ikke er her mere,
har vi stadig gode minder om ham.
-Ja. -Og han lever stadig igennem os, så…
Det her er Chris som baby,
og det er Kay, Billy og mig.
Vi kaldte ham Kojak.
-Ja. Han var skaldet. -Ja.
Var det sådan, han fik navnet?
-Fordi han var skaldet? -Ja.
-Fandt far ikke på navnet? -Jo.
Han var en sød lille dreng.
Han elskede alle. Han var fuld af liv.
Jeg er Cathy Colbert, og Chris Isaac var min lillebror.
Vi var otte i alt.
Fem piger og tre drenge.
Her er et billede af ham, da han dimitterede fra Puxico High School.
Vi var så stolte over, at han dimitterede,
fordi Chris havde læringsvanskeligheder.
Da han bestod, var det en god dag for os alle sammen.
Han kan bedst beskrives som en kærlig bamsebjørn,
for sådan var han.
-Blid. -Ja.
Ja. Meget blid.
Jeg var på arbejde,
da nogen ringede til mig.
Pigen fra kontoret kaldte på mig og sagde: "Cathy, du er nødt til at komme…"
Undskyld.
"Du er nødt til at tage dette opkald.
Det er meget vigtigt."
Jeg sagde: "Hvad er det?" "Det kan jeg ikke sige."
Jeg spurgte: "Er det slemt? Bare sig, om det er noget slemt."
Hun sagde: "Ja."
Det var min søster Gina.
Hun sagde: "Chris er død.
Vicky har skudt ham."
Undskyld.
Det gav ingen mening,
for jeg vidste, de havde nogle problemer,
men de fleste par har problemer.
Jeg blev chokeret,
da vi fandt ud af, hun havde slået ham ihjel.
Det var utroligt.
Det var ikke den Vicky, vi kendte.
Der er bare så mange ubesvarede spørgsmål.
Så mange ubesvarede spørgsmål.
Jeg følte mig dobbeltramt den dag,
fordi Vicky og jeg var så tætte.
Det gør stadig ondt i mit hjerte i dag,
for jeg elskede hende som en af mine søstre.
Det gjorde vi alle.
Jeg ved ikke, hvad der skete.
VÅBEN, AMMUNITION OG LYDDÆMPERE!!!
TRODS PÅSTANDE OM MISHANDLING VED HENDES STRAFUDMÅLING,
KOM VICTORIA ALDRIG MED ET MOTIV FOR MORDET
Intet er sikkert i denne verden, specielt ikke ved efterforskninger.
Man skal kigge i alle hjørner,
for man ved aldrig, hvad der gemmer sig.
Jeg hedder Betty Frizzell.
Jeg startede som vicesherif
i et lille amt ikke langt fra Poplar Bluff.
Og så blev jeg politichef.
Jeg har studeret Chris Isaac-sagen i årevis,
siden den dag, det skete.
Jeg arbejdede ikke direkte på sagen.
For jeg ville ikke involveres.
Jeg ville leve mit hyggelige liv i St. Louis.
Men jeg blev involveret, fordi jeg tvivlede på,
om Victoria rent faktisk skød.
Jeg ved, hvornår Victoria lyver.
For jeg er Victorias søster.
Dette er huset, vi købte,
da jeg gik i folkeskolen, og Vicky var…
…en teenager.
Jeg havde det bageste soveværelse, Vicky det mellemste, og mor det forreste.
Det bringer mange triste minder tilbage.
Mange knuste drømme.
Det er som et monument over Vickys liv.
Det prøver at se pænt ud, men det er stadig meget ødelagt.
Mit tidligste minde er, at Vicky fik ballade,
og at min mor ofte var vred.
Især hvis hun havde drukket.
Vicky var ikke så klog,
og hun kunne ikke styre sin opførsel.
Vicky var den første person, jeg så bløde.
Og det var ikke bare…
…en omgang smæk.
Det var med knytnæven, træk i håret og spark.
Det var som et slagsmål på et værtshus,
men med en lille 11-årig pige.
Vicky tog imod alle tæsk, som min mor gav hende.
Slog min mor mig, prøvede Vicky at gøre hende vred,
så hun kunne lede opmærksomheden hen på hende.
Hun beskyttede mig, fordi hun ønskede, at jeg skulle få det liv, jeg har nu.
Vicky er et af de mest selvopofrende mennesker, jeg har mødt.
Jeg tror ikke, Victoria dræbte Chris.
Jeg tror, det var en anden.
Jeg tror, det var min nevø Kenny.
EN MÅNED FØR MORDET
VAR VICTORIAS SØN KENNY FLYTTET HJEM TIL DEM
HAN VAR I TRAILEREN, DA DER BLEV SKUDT
Dette er ikke en åbenlys sag med to misbrugere,
hvor en besluttede at dræbe den anden.
Jeg tror, politiet blev ofre for deres eget tunnelsyn.
"Hun sagde, hun gjorde det. Færdigt arbejde."
Jeg har haft mange sager med falske tilståelser.
Folk kommer ofte med falske tilståelser.
VICTORIA BLEV ANHOLDT OG ANKLAGET INDEN FOR 12 TIMER
STODDARD COUNTYS POLITI
Man skal efterforske grundigt,
for ofte er tingene ikke så ligetil.
Men det var det i dette tilfælde.
Jeg er Andrew Holden.
Jeg er i øjeblikket chef for Stoddard Countys politi.
Jeg var en af efterforskerne i mordefterforskningen.
BEVIS
Alt, vi undersøgte,
alle beviser og interviews,
førte tilbage til opkaldet til alarmcentralen.
INDEN FOR TI MINUTTER AF SKYDERIET HAVDE VICTORIA RINGET TIL ALARMCENTRALEN
Det er alarmcentralen.
Jeg er på 365 North Church Street. Jeg har lige dræbt min mand.
Har du lige dræbt din mand?
Ja, jeg skød ham seks gange, og 12 gange i hovedet.
Jeg hedder Victoria Isaac.
Hvad er adressen?
Hun ringede og sagde, hun havde skudt sin mand,
og da vi kom ind og så det,
var det tydeligt, at det var det, der var sket.
POLITIET ANKOM TIL GERNINGSSTEDET EFTER 30 MINUTTER
Hun havde tydelige blodstænk i ansigtet.
Man kunne se små dråber blod direkte på hende.
Man behøvede ikke at lede.
Det var tydeligt.
Vi indsamlede det, der kaldes GSR, hvilket er rester af krudtslam.
Det er normalt, at man indsamler det ved skyderier.
Victoria testede positivt for krudtslam.
GENSTAND 4.1. TEST AF KRUDTSLAM DER BLEV FUNDET KRUDTSLAM I PRØVEN
Et andet bevis var et stykke papir,
som var Victorias testamente,
hvor hun gav alle sine ejendele væk til andre.
Det lignede, at hun havde tænkt sig at begå selvmord.
JEG TESTAMENTERER TIL ROXIE HASTINGS
Jeg tror, at den oprindelige plan
var mord og selvmord,
men noget fik hende til at ombestemme sig med selvmordet.
Jeg ved ikke med sikkerhed, hvorfor hun dræbte ham.
Det er et spørgsmål, vi gerne vil have svar på.
Vil du holde hænderne frem for mig igen? Tak.
Jeg fik aldrig svaret på hvorfor.
Vil du vende dem for mig? Tak.
Fordi sagen er så enkel.
Nogle af betjentene siger, de gjorde det godt og tror på det.
Måske sover de fint om natten, men ikke mig.
For jeg svor at arbejde for retfærdighed.
Og min søster fik ikke retfærdighed.
Det overraskede mig, da Victoria sagde, at Kenny skulle flytte ind hos dem.
De havde haft et tumultarisk forhold.
Vicky ville gerne være hans mor.
Han så hende mere som en storesøster.
Da hun giftede sig med Chris, så Kenny ham ikke som stedfar.
Så forholdene var skæve fra starten.
Kenny udviste altid en adfærd, der ikke var helt rationel.
Kort tid før mordet havde Chris og Kenny været oppe og slås,
og Kenny havde fået et blåt øje.
Jeg kendte Kennys personlighed.
Kenny lod ikke nogen slippe afsted med noget.
Det havde min mor lært ham.
"Hvor vover en laverestående som Chris at give ham et blåt øje?
Hvor vover han?"
Motivet for mordet var hævn.
Jeg tror, der sker det,
at Kenny ser Chris ligge forsvarsløs på sofaen,
så han går hen og finder den gamle 22 mm-pistol,
lader den og begynder at skyde Chris.
Vicky vågner og hører det,
og ved de sidste fire skud
kæmper hun enten med Kenny om pistolen,
eller også får hun talt pistolen fra ham og smider den.
Jeg tror ikke, at Victoria skød.
Victoria beskytter dem, hun elsker.
Hun ringede til politiet, tilstod og holdt fast i sin historie.
Hun betaler bod for at have været en dårlig mor.
Det er det, hun er skyldig i.
At være en dårlig mor, men ikke i mord.
Jeg indrømmer, ingen fysiske beviser peger mod Kenny.
Men hvis nogen vaskede sig og skiftede tøj,
ville der ikke være nogen.
Men der er masser af indirekte beviser, der understøtter min teori.
Jeg har forsøgt at tale med politiet, men er blevet afvist.
Jeg blev bedt om at blive i St. Louis og passe mig selv.
Jeg er blevet truet med anholdelse
for at fortælle anklageren, at vi ville anke sagen.
Men jeg er en kvinde med en stærk tro, så jeg bliver ved.
I FORÅRET 2018 BEGYNDTE BETTY AT SKRIVE EN BOG,
DER UDLÆGGER HENDES TEORI OM, AT KENNY SLOG CHRIS IHJEL
STOPPER DU IKKE MED AT GRÆDE, SKAL DU IKKE KOMME HER
BOGEN BLEV UDGIVET DEN 7. OKTOBER 2021
BOGLANCERING I POPLAR BLUFF
Rosanna…
-Okay. -…Yorker.
Okay.
Jeg skrev bogen på grund af uretfærdigheden,
det inkompetente politiarbejde
og mit eget behov for sandheden.
Mit endelige mål er, at Victoria stopper med løgnen,
og stopper med at beskytte en, der ikke beskyttede hende,
og i stedet fortæller sandheden om, hvad der skete den dag.
Den handler om min søster, der afsoner livstid plus 25 år
for et mord, hun muligvis ikke har begået.
Dette…
Hun har sin version af historien, og dette er min.
Jeg vil gerne bede dig læse den og sige din mening.
Hvad tror du?
Det ved du godt.
Måske kan bogen også få politiet til at se på sagen igen.
Hvis Vicky fortalte, hvad der skete den dag
og kom med flere beviser,
kunne sagen måske genåbnes.
Måske ville hun få chancen for en rigtig retssag
og ikke blot et forlig.
I BOGEN HÆVDER BETTY, AT EFTERFORSKERNE OVERSÅ
AFGØRENDE BEVISER, DER IMPLICEREDE KENNY SMITH
Nogle tror måske, at jeg finder på det her,
fordi jeg ikke vil tro, at min søster gjorde det,
men der var et opkald til alarmcentralen få dage før mordet,
hvor Kenny fortæller, han vil dræbe Chris, Vicky og sig selv.
Det opkald er det stærkeste bevis for,
at han gjorde det.
STODDARD COUNTY RÅDHUS
Det er alarmcentralen.
Jeg har brug for en ambulance. Jeg har selvmorderiske og morderiske tanker.
Jeg kan ikke mere. Jeg går frem og tilbage udenfor.
Okay. Er der nogen hos dig?
Ja, min mor og stedfar. Jeg…
Jeg overvejer at dræbe dem, og så mig selv.
Okay… Jeg forstår.
Jeg kan ikke mere.
Jeg er Russ Oliver.
Jeg var anklager i sagen om mordet på Chris Isaac
begået af hans kone, Victoria Isaac.
Den 7. maj, en uge før mordet,
ringede Kenneth Smith til alarmcentralen
og fortalte, han gik med tanker om selvmord og mord.
Det var ikke noget, vi ignorerede.
Vi tænkte helt sikkert…
"Lad os undersøge det." Okay?
Og selv med den viden
havde vi intet, der pegede på, at Kenny var involveret.
Beviserne er, at Victoria var dækket af Chris' blod.
Og blodstænk er ikke noget, man kan genskabe, okay?
Kenneth havde ingen blodstænk.
Og han havde ingen krudtslam på hænderne.
At Kenny skulle have gjort det,
det er der ingen beviser for overhovedet.
STRAFFERET OG TRAFIKLOVE I MISSOURI
Jeg skal ikke læse Bettys bog.
Jeg har ikke meget fritid,
og jeg vil ikke bruge min tid på at læse, hvad Betty har at sige.
Er det for opmærksomheden?
For at skaffe sympati for hendes søster?
Jeg ved det ikke,
men hendes søster skal ingen steder.
Hendes søster skød sin mand ti gange i hovedet som ved en henrettelse.
Hun kommer aldrig ud af fængslet.
Denne dame kommer med grundløse anklager
og grundløs spekulation
uden skyggen af beviser bag det.
Ikke engang den fængslede siger, at det skete sådan.
Det bør indikere,
hvor troværdigt det her er.
Jeg føler for Isaac-familien.
Bettys udtalelser er sikkert oprørende for dem.
De fortjener ikke det her.
At skulle igennem det igen.
Velkommen til Let's Have a Chat.
I dette afsnit får jeg besøg af vores måske mest spændende gæst
i de 16 måneder, vi har kørt showet, Betty Frizzell.
Folk skal læse bogen.
-Jeg vil ikke afsløre for meget. -Okay.
Men du præsenterer en ret stærk sag for,
at Kenny og ikke Vicky slog Vickys mand Chris ihjel.
Jeg har arbejdet med småbyer og små amter før, men…
Jeg har aldrig oplevet noget så uprofessionelt.
Der blev begået latterligt mange fejl. Bare fordi hun tilstod
at have dræbt sin mand…
Det er sgu løgn.
Det er den værste omgang lort, jeg nogensinde har hørt.
Er der sket noget, siden bogen udkom for en måned siden nu?
Nej. Og som du ved…
Hun må se at komme videre.
Hun skal tænke over, hvad det gør ved vores familie.
MIT HUS OG JEG VIL TJENE
Det åbner gamle sår.
Vicky gjorde det.
Det var uden tvivl Vicky.
Hun skrev en erklæring og tilstod.
Betty boede ikke her,
og hun hang ikke nok ud med Vicky
til at kunne skrive sådan i sin bog.
Jeg ved ikke, hvor hun har alt det fra.
…men jeg kunne ikke redde Vicky.
Jeg synes, Betty er skør,
og hun søger opmærksomhed.
Jeg forstår ikke, hvordan man kan ville give skylden for et mord
til en anden,
og tanken giver mig kvalme.
KENNY SMITH HAR KONSEKVENT AFVIST AT VÆRE INDBLANDET I DRABET
HAN HAR ALDRIG VÆRET ANKLAGET, OG VICTORIA HAR ALDRIG IMPLICERET HAM
Jeg tror ikke nødvendigvis, at Betty lyver.
Men nogle gange kan ens dømmekraft blive svækket,
selv med en baggrund som betjent,
når man undersøger en forbrydelse, som ens søster har begået.
Jeg forstår fuldt ud, hvorfor Betty siger sådan.
Hun vil skabe tvivl
for at få sin søster ud af fængsel.
Og det er ikke ualmindeligt, at familiemedlemmer…
…ikke tror på politiets efterforskning.
Og det gælder i denne sag.
I sidste ende er det lige meget, hvad jeg tror, og hvad Betty tror.
Medmindre nye beviser dukker op,
eller nogen kommer med en ny vidneerklæring,
vil intet ændre sig i denne sag.
KENNY SMITH BOR NU I EUROPA
DET VAR IKKE MULIGT AT FÅ EN KOMMENTAR FRA HAM
Sidst jeg så min søn, var ved domhuset,
og jeg har ikke set eller talt med ham siden.
Hver dag gør det ondt, at jeg ikke har muligheden.
Han er i mine tanker hver dag.
FEM MÅNEDER EFTER HENDES FØRSTE INTERVIEW
GIK VICTORIA SMITH MED TIL AT SVARE PÅ FLERE SPØRGSMÅL
Må jeg…
Ja. Okay.
GRUNDET VICTORIAS BEGRÆNSEDE MENTALE KAPACITET
BAD BETTY OM LOV TIL AT VÆRE MED VED DELE AF INTERVIEWET
Min søster Betty var der for mig, da ingen andre var.
Hun er så opmuntrende.
Jeg har det bedre, når jeg har talt med hende.
Jeg føler mig ikke så alene.
Jeg har læst bogen.
Ja, jeg ved, hvad der er blevet sagt.
Om det er sandt eller falsk, kan jeg ikke sige,
for det er et juridisk anliggende,
og måske skal jeg i retten igen en dag,
og det kunne have skadelig effekt på,
hvordan dommeren vil se det.
Så jeg kan ikke sige mere.
I første interview sagde du, at du gjorde det.
Kan du fortælle mig igen, hvem der skød den morgen?
Jeg kan ikke fortælle med sikkerhed, hvad der skete,
på grund af medicinen.
Jeg var…
Den dag var jeg ude af den.
Men det er alt, jeg har at sige om det.
Kan du sige, om Kenny skød Chris?
Det ved jeg ikke…
Jeg ved det ikke.
Har I talt med ham, eller har nogen talt med ham?
Han var der, jeg var der,
og alle har ret til deres mening.
Jeg var i en tåge, og…
Både min søn og jeg ved, hvordan…
Det var min mors pistol,
og vi ved begge, hvordan man bruger den.
Der er mange udover min søster,
der tror, det var min søn.
Jeg kan ikke bestride det, men heller ikke sige, det var ham.
Tror du, det vil gøre Kenny vred,
når han påstår, han er uskyldig?
Jeg tror ikke, han ville blive vred,
for han kender detektiven i sin tante.
Når man har en slægtning i politiet,
så ved man, de ser på alle vinkler, og at de graver dybt.
Han vil nok bare tænke, at det er detektiven i hans tante.
Der er grundig.
Tekster af: Jesper Sodemann